ՎԱՏԻՓ-ի ատենապետ Պետրոս Շիրինօղլու այս առթիւ նշեց որ համայնքային հաստատութիւնները պէտք է վեր առնեն տնտեսական թափանցիկութեան սկզբունքը եւ այդ գիտակցութեամբ ալ դիւրացնեն տնտեսական յանձնախումբի աշխատութիւնները։ Ժողովի ընթացքին օրակարգի եկան նաեւ արեւմտահայերէնի զարգացման եւ դպրոցներու արձանագրութեան առջեւ ծառացած դժուարութիւնները, որոնց մասին Կրթական յանձնախումբը պարզեց իր մշակած կանխամիջոցները։